Interakcia lieku
Dobrý deň, môžem súčasne užívať Sinutin príp. Sinupo forte a Stoptusin kvapky? Mám dráždivý kašeľ, a súčasne potrebujem vykašľať hlieny,ktoré mi stiekli do hrdla z nádchy - prínosových dutín.

Ďakujem.
Dobrý deň
Ďakujeme za Vašu otázku
Pri súčasnom užívaní lieku Stoptussin a výživového doplnku Dr. Max Sinutin bola pozorovaná interakcie strednej závažnosti, pri ktorej môže byť zvýšený centrálne tlmivý účinok iných liekov. Z toho dôvodu neodporúčam uvedenú kombináciu bez konzultácie s lekárom.
Liek
Stoptussin
sa používa na liečbu suchého, dráždivého a ťažko utíšiteľného kašľa.
Výživový doplnok
Dr. Max Sinutin
je viaczložkový bylinný výživový doplnok. Dúška tymianová, medovka lekárska, lipa malolistá a právenka latnatá prispievajú k správnej funkcii dýchacích ciest. Dúška tymianová podporuje sekréciu hlienu a lipa vykašliavanie. Baza čierna, lipa, právenka a dúška tymianová prispievajú k správnej funkcii imunitného systému. Medovka a lipa podporujú takisto relaxáciu a medovka navyše aj spánok.
V prípade prítomnosti hlienu v dýchacích cestách, je potrebné podporiť jeho odstránenie prostredníctvom liekov, ktoré dokážu hlien zriediť (mukolytiká), ako aj takých, ktoré podporujú jeho vykašliavanie (expektoranciá). Vo Vašom prípade Vám odporúčam nahradiť liek Stoptussin liekom
Dr. Max Acetylcysteín
, ktorý riedi hustý hlien v dýchacích cestách. Používa sa u dospelých a dospievajúcich nad 14 rokov na liečbu akútnych ochorení dýchacích ciest a okrem iných ochorení aj pri liečbe akútnej a chronickej sinusitídy (zápal prínosových dutín). Liek sa užíva rozpustením tablety v polovici pohára vody 1x denne po jedle. V prípade užívania antibiotík počas liečby Dr. Max Acetylcysteín je potrebné dodržanie časového odstupu minimálne 2 hodín od podania antibiotík.
Liek Dr. Max Acetylcysteín je možné užívať aj spolu s výživovým doplnkom Dr. Max Sinutin.
V prípade pretrvávania ťažkostí alebo zhoršenia Vášho zdravotného stavu, Vám odporúčam kontaktovať Vášho lekára, ktorý na základe vyšetrenia, určí ďalší postup liečby.
Prajem pekný zvyšok dňa
S pozdravom,
PharmDr. Lucia Kubáňová